S-786/2020

Dómur

Mál þetta, sem dómtekið var í dag, var höfðað með tveimur ákærum lögreglustjórans á höfuðborgarsvæðinu, dags. 4. febrúar 2020 og 26. mars 2020, á hendur B-kk-þgf J-kk-þgf S-kk-þgf, kt. [...], [...], Reykjavík.

Með ákæru dagsettri 4. febrúar 2020 fyrir eftirtalin brot:

I.

„Brot í nánu sambandi, með því að hafa:

1. Sunnudaginn 19. maí 2019 sent fyrrverandi eiginkonu sinni, A, kt. [...], tölvupóst frá netfanginu [...]@gmail.com og hótað A lífláti, sem var til þess fallið að vekja hjá henni ótta um líf sitt og velferð, sem hér greinir:

„Ég ætla að stúta þér“

Mál 007201931415

Teljast brot þessi varða við 218. gr. b. almennra hegningarlaga nr. 19/1940.

II.

Brot gegn nálgunarbanni, með því að hafa á tímabilinu 30. maí 2019 klukkan 01:34 til 6. júní 2019 klukkan 00:17 ítrekað sett sig í samband við A, kt. [...], með tölvupóstsendingum sem hér greinir, þrátt fyrir að honum væri bannað að setja sig í samband við hana samkvæmt ákvörðun lögreglustjórans á höfuðborgarsvæðinu frá 24. maí sl. sem birt var ákærða 27. maí sl.: a. Fimmtudaginn 30. maí sent 8 tölvupósta frá netfanginu [...]@gmail.com á póstfang A. b. Föstudaginn 31. maí sent 4 tölvupósta frá netfanginu [...]@gmail.com á póstfang A. c. Laugardaginn 1. júní sent 3 tölvupósta frá netfanginu [...]@gmail.com á póstfang A. d. Sunnudaginn 2. júní sent 3 tölvupósta frá netfanginu [...]@gmail.com á póstfang A. e. Mánudaginn 3. júní sent 4 tölvupósta frá netfanginu [...]@gmail.com á póstfang A. f. Þriðjudaginn 4. júní sent tölvupóst frá netfanginu [...]@gmail.com á póstfang A. g. Fimmtudaginn 6. júní sent tölvupóst frá netfanginu [...]@gmail.com á póstfang A.

Mál 007201934032

Telst þetta varða við 232. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í þinghaldi 26. mars 2020 var tekið fyrir mál S2067/2020 og það sameinað þessu máli. Samkvæmt ákæru, sem dagsett er sama dag, eru ákærða gefin að sök brot gegn nálgunarbanni „með því að hafa, á tímabilinu 30. desember 2019 klukkan 00:21 til 29. janúar 2020 klukkan 22:35, ítrekað sett sig í samband við A, kt. [...], með tölvupóstssendingum sem hér greinir, þrátt fyrir að honum væri bannað að setja sig í samband við hana samkvæmt ákvörðun lögreglustjórans á höfuðborgarsvæðinu frá 24. maí 2019 sem birt var ákærða 27. sama mánaðar.: h. Mánudaginn 30. desember sent 2 tölvupósta frá netfanginu [...]@gmail.com á póstfang A. i. Þriðjudaginn 31. desember sent tölvupóst frá netfanginu [...]@gmail.com á póstfang A. j. Miðvikudaginn 1. janúar sent tölvupóst frá netfanginu [...]@gmail.com á póstfang A. k. Fimmtudaginn 2. janúar sent tölvupóst frá netfanginu [...]@gmail.com á póstfang A. l. Laugardaginn 4. janúar sent tölvupóst frá netfanginu [...]@gmail.com á póstfang A. m. Sunnudaginn 5. janúar sent tölvupóst frá netfanginu [...]@gmail.com á póstfang A. n. Sunnudaginn 12. janúar sent 3 tölvupósta frá netfanginu [...]@gmail.com á póstfang A. o. Mánudaginn 13. janúar sent 3 tölvupósta frá netfanginu [...]@gmail.com á póstfang A. p. Þriðjudaginn 14. janúar sent 4 tölvupósta frá netfanginu [...]@gmail.com á póstfang A. q. Miðvikudaginn 29. janúar sent tölvupóst frá netfanginu [...]@gmail.com á póstfang A.

Mál 0072020763

Telst þetta varða við 232. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði var sakfelldur fyrir brot gegn 218. gr. b með dómi Héraðsdóms Reykjavíkur frá 29. nóvember 2017 og var þá dæmdur í níu mánaða fangelsi og var sex mánuðum refsingarinnar frestað skilorðsbundið í tvö ár. Ákærði hefur þegar afplánað óskilorðsbundinn hluta refsingarinnar. Þau brot sem hann er nú sakfelldur fyrir eru að hluta til framin innan skilorðstíma. Ber því með vísan til 60. gr. og með hliðsjón af 77. gr. almennra hegningarlaga að taka upp skilorðsbundinn hluta refsingarinnar og dæma ákærða refsingu í einu lagi.

Við ákvörðun refsingar er litið til greiðrar játningar ákærða sem horfir til málsbóta. Fyrir liggur ítarlegt vottorð frá fyrrum geðlækni hans þar sem margþættur geðvandi ákærða er rakinn. Fram kemur að hann hafi um langt skeið verið á viðvarandi lyfjameðferð. Ákærði hafi leitað til læknisins eftir að hann framdi það brot sem hann var dæmdur fyrir á árinu 2017 og sinnti þar reglubundinni meðferð allt þar til læknirinn hætti störfum. Ákærði sækir nú meðferð hjá öðrum geðlækni og liggur vottorð hans fyrir í málinu þar sem gerð er grein fyrir geðvanda ákærða. Vísa geðlæknarnir báðir til þess að ákærði hafi leitað sér aðstoðar vegna áfengisvanda síns eftir að hann braut gegn brotaþola 2017, en í málinu liggur vottorð þess efnis frammi. Kveðst ákærði vera edrú í dag og liggur ekki annað fyrir. Meðal gagna máls er einnig vottorð frá Heimilisfriði, meðferðar og þekkingarmiðstöð um ofbeldi í nánum samböndum, en þangað hefur ákærði sótt meðferð eftir að dómari leiðbeindi honum um það úrræði og mun hann koma til með að halda því áfram eftir því sem segir í vottorðinu. Vísast í þessu sambandi til 8. tl. 1. mgr. 70. gr. almennra hegningarlaga.

Til refsiþyngingar horfir að brot ákærða beindust sem fyrr að fyrrverandi eiginkonu hans og barnsmóður. Brotin eru litin alvarlegum augum enda lét ákærði sér ekki segjast eftir að hann var dæmdur til refsingar með dómi Héraðsdóms Reykjavíkur á árinu 2017 og braut með þeim gróflega og ítrekað gegn friðhelgi brotaþola. Eru tengsl þeirra á milli til þess fallin að auka á alvarleika brotanna. Ekki liggur annað fyrir en að ákærði hafi nú látið af háttsemi sinni og hefur nálgunarbann hans gegn brotaþola nú runnið sitt skeið. Við ákvörðun refsingar hefur framangreindur dómur ákærða frá 2017 ekki ítrekunaráhrif, sbr. 218. gr. c í almennum hegningarlögum. Á hinn bóginn vísast til 1., 5. og 6. tl. svo og 3. mgr. 70. gr. almennra hegningarlaga hvað varðar brot gegn nálgunarbanni.

Dómurinn lítur til þess að ákærði hefur leitað aðstoðar fagfólks vegna þess margþætta vanda sem hann glímir við og þannig sýnt í verki að hann vill takast á við hann. Að öllu framangreindu virtu og með hliðsjón af 77. gr. almennra hegningarlaga þykir hæfileg refsing ákærða ákveðin fangelsi í tólf mánuði en fresta skal fullnustu níu mánaða refsingarinnar og hún falli niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, G-kvk-ef B-kvk-ef B-kvk-ef lögmanns, 250.000 krónur, að meðtöldum virðisaukaskatti, en annar sakarkostnaður varð ekki af málinu.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, B-kk-nf J-kk-nf S-kk-nf, sæti fangelsi í tólf mánuði en fresta skal fullnustu níu mánaða refsingarinnar og hún falli niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, G-kvk-ef B-kvk-ef B-kvk-ef lögmanns, 250.000 krónur.

S-kvk-nf H-kvk-nf (sign.) þykir hæfileg refsing ákærða ákveðin fangelsi í tólf mánuði en fresta skal fullnustu níu mánaða refsingarinnar og hún falli niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, G-kvk-ef B-kvk-ef B-kvk-ef lögmanns, 250.000 krónur, að meðtöldum virðisaukaskatti, en annar sakarkostnaður varð ekki af málinu.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, B-kk-nf J-kk-nf S-kk-nf, sæti fangelsi í tólf mánuði en fresta skal fullnustu níu mánaða refsingarinnar og hún falli niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, G-kvk-ef B-kvk-ef B-kvk-ef lögmanns, 250.000 krónur.

S-kvk-nf H-kvk-nf (sign.)